ⴼⴰⴹⵎⴰ ⴷ ⵉⵣⴳⴰⵔⵏ

ⵜⴽⴽⴰ ⵜⵜ ⵏⵏ ⵢⴰⵜ ⵜⵎⵖⴰⵔⵜ ⴷ ⵢⴰⵏ ⵓⵔⴳⴰⵣ ⵓⵔ ⵜⵏ ⵉⵖⵏⵉ ⵖⴰⵙ ⵕⴱⴱⵉ, ⵓⵔⵓⵏ ⵙⵉⵏ ⵉⵃⵛⵎⵉⵢⵏ
ⴷ ⵢⴰⵜ ⵜⵃⵛⵎⵉⵢⵜ. ⴰⵔⴳⴰⵣ ⵍⵍⵉ ⴷ ⵜⵎⵖⴰⵔⵜ ⵏⵏⵙ ⵉⵙⵙⵉⵡⵙ ⴼⵍⵍⴰⵙⵏ ⵕⴱⴱⵉ ⵙ ⴽⵉⴳⴰⵏ ⵏ
ⵉⵙⴽⴽⵉⵏⵏ, ⵀⴰⵏ ⵓⵍⵍⵉ ⵀⴰⵏ ⵉⵣⴳⴰⵔⵏ, ⵉⴼⴽⴰ ⵕⴱⴱⵉ ⴰⵍⵍⵓⵖ. ⴼⵜⵓ ⴰ ⴰⵣⵎⵣ, ⵓⵔⵔⵉ ⴷ ⴰ ⵡⴰⵢⴹ ;
ⵙⴽⵔⵏ ⵜⵉⵡⵉⵢⵢⴰⵡⵉⵏ ⴷ ⵉⵙⵎⴳⴰⵏ ⵏ ⵜⴳⵎⵎⵉ ⴰⵔ ⴽⵙⵙⴰⵏ ⵓⵍⵍⵉ ⴷ ⵉⵣⴳⴰⵔⵏ. ⴷⴷⵓ ⴰ ⵜⵉⵔⵎⵜ
ⵢⴰⵡⵢ ⵕⴱⴱⵉ ⵉⵎⴰⵏ ⵏ ⵉⴼⵇⵇⵉⵔⵏ ⵍⵍⵉ, ⵜⵇⵇⵉⵎ ⴷ ⵜⵃⵛⵎⵉⵢⵜ ⴷ ⵉⵃⵛⵎⵉⵢⵏ ⴷ ⵢⴰⵜ ⵜⵡⴰⵢⵢⴰ.
ⵜⴰⵃⵛⵎⵉⵢⵜ ⵍⵍⵉ ⴼⴽⴰⵏ ⴰⵙ ⴰⵢⵜⵎⴰⵙ ⵉⵣⴳⴰⵔⵏ ⴰⵔ ⵜⵏ ⵜⴽⵙⵙⴰ, ⴷⴰ ⵓⴽⴰⵏ ⵜⴷⴷⵓ ⴰⵔ ⴰⴷⵔⴰⵔ ⴰⵔ
ⵜⴻⵜⵜⵉⵏⵉ ⵢⴰⵜ ⵜⵎⴷⵢⴰⵣⵜ ⴰⵔ ⵉⵙⵙ ⵜⵣⵣⵔⵓⵢ ⴰⴽⵓⴷ, ⴰⵔ ⵜⴻⵜⵜⵉⵏⵉ:
ⵓⵔ ⴷ ⵜⵓⴳⴳⵉⵜ ⴰ ⵉⵎⵎⴰ ⵙ ⵉⴷ ⴷⴰⴷⴷⴰ ⵍⵍⵉ ⵜⴻⵜⵜⵉⵏⵉⵜ
ⴷⴰ ⵙⴳⴰⵍⴷⴰⵏ ⵎⴰⵢⵎⵓⵏⴰ ⵖ ⵍⴱⵔⵓⵊ ⴰⵔ ⵜⴻⵜⵏⴰⴷⴰ ⴼⴰⴹⵎⴰ ⵏⵏⵎ ⴳ ⵉⴷⵔⴰⵔⵏ
ⴰⵙⵙⴰⴷ ⵜⵉⴼⴰⵡⵜ, ⴰⵍⵍⵉⴳ ⴷⴰ ⴰⵙ ⵙⵙⴼⵍⵉⴷⵏ ⵉⵣⴳⴰⵔⵏ ⵍⵍⵉ, ⵓⵔ ⵙⵓⵍ ⴷⴰ ⴽⵙⵙⴰⵏ, ⵓⵔ ⵙⵓⵍ ⴷⴰ
ⵛⵜⵜⴰⵏ, ⴰⵔ ⵜⵜⴷⵔⵉⵙⵏ ⴰⵔ ⵜⵜⵓⵎⵓⵎⵏ. ⵙⵇⵙⴰⵏ ⵜⵜ ⴰⵢⵜⵎⴰⵙ: “ⵎⴰ ⴰⴷ ⵢⵓⵖⵏ ⵉⵣⴳⴰⵔⵏ ⴰⵍⵍⵉⴳ ⴷⴰ
ⵜⵜⵓⵎⵓⵎⵏ?” ⵜⵔⴰⵔ ⴰⵙⵏ: “ⵉⵡⴰ, ⵏⴽⴽⵉⵏ ⴷⴰ ⵜⵏ ⵜⵜⴰⵡⵉⵖ, ⴷⴰ ⵙⵙⴰⵏ ⴷⴰ ⵜⵜⴻⵜⵜⴰⵏ ⵓⵔ ⵙⵙⵉⵏⵖ!”
ⵉⵙⵡⴰⵏⴳⵎ ⵢⴰⵏ ⵙⴳ ⵉⵃⵛⵎⵉⵢⵏ ⴰⴷ ⵉⴹⴼⵓⵕ ⵓⵍⵜⵎⴰⵙ ⵙ ⴰⴷⵔⴰⵔ ⴰⴷ ⵉⵥⵕ ⵎⴰ ⴰⴷ ⵉⵙⴰⵔⵏ.
ⵉⵏⴼⵢ ⴰⵙ ⴰⵍⵍⵉⴳ ⵜⴳⵉⵡⵔ ⴳ ⵓⴷⵖⴰⵔ ⴷⴷⴰ ⵜⵎⵢⴰⵔ ⴰⴷ ⴳⵉⵙ ⵜⴻⵜⵜⴳⴰⵡⴰⵔ, ⵜⵅⵅ ⴰⵙⵏⵜ ⵉ
ⵡⴰⵛⵜⴰⵍ ⴰⵔ ⵜⵜⴻⵜⵜⴰⵏ ⴰⵔ ⵏⵉⵜ ⴷⴰⵖ ⵜⴻⵜⵜⵉⵏⵉ ⵜⴰⵍⵍⴰⵙⵜ ⵏⵏⵙ:
ⵓⵔ ⴷ ⵜⵓⴳⴳⵉⵜ ⴰ ⵉⵎⵎⴰ ⵙ ⵉⴷ ⴷⴰⴷⴷⴰ ⵍⵍⵉ ⵜⴻⵜⵜⵉⵏⵉⵜ
ⴷⴰ ⵙⴳⴰⵍⴷⴰⵏ ⵎⴰⵢⵎⵓⵏⴰ ⵖ ⵍⴱⵔⵓⵊ ⴰⵔ ⵜⴻⵜⵏⴰⴷⴰ ⴼⴰⴹⵎⴰ ⵏⵏⵎ ⴳ ⵉⴷⵔⴰⵔⵏ

ⵢⴰⵜ ⵜⵉⴽⴽⵍⵜ, ⵡⵉⵙⵙ ⵙⵉⵏ ⴷ ⵡⵉⵙⵙ ⴽⵕⴰⴹ ⴰⴽⵎⵓⵔⵏ ⵜ ⵉⴷ ⵉⵣⴳⴰⵔⵏ ⴱⴷⴷⵏ ⴰⵔ ⴰⵙ
ⵙⵙⴼⵍⵉⴷⵏ. ⴰⵔ ⵜⴰⴷⴳⴳⵯⴰⵜ ⵜⵙⵡⵔⵔⵉ ⴷ ⵉⵣⴳⴰⵔⵏ ⴽⵛⵎⵏ ⵙ ⵜⴳⵎⵎⵉ. ⴰⵔ ⵉⵜⵜⴰⵥⴼ ⵓⵎⴰⵙ ⵉⵏⵏⴰ
ⴷ ⵉⵖⴼ ⵏⵏⵙ: “ⴰⵀ! ⵀⵢⵢⴰ ⵉⵎⴽ ⵉ?”
ⵙⴳⵉⵡⵔⵏ ⵓⵍⵜⵎⴰⵜⵙⵏ ⵜⴰⵎⴰ ⵏⵏⵙⵏ: - ⴰⵍⵍⴰⵀ ⴰ ⵓⵍⵜⵎⴰ! - ⵜⵏⵏⴰ ⴰⵙⵏ : « ⵓⵀⵓ, ⵓⵀⵓ ⴰ ⵉⴷ ⴷⴰⴷⴷⴰ! »
oⴰⴷ ⴰⴷ ⵙⴳⵉⵡⵔⵏ ⵓⵍⵜⵎⴰⵜⵙⵏ ⴳ ⵜⴳⵎⵎⵉ, ⴰⵔ ⵜⴽⵙⵙⴰ ⵜⵡⴰⵢⵢⴰ “ⵎⵉⵎⵓⵏⴰ”.
ⵣⵔⵉⵖ ⵜⵜ ⵏⵏ ⴳ ⵡⵓⵀⵓⵥ ⴷⴷⵓⵖ ⴷ ⴳ ⵜⴰⵍⵡⵉⵜ.
ⵉⵙⴰⵖⵓⵍⵏ
ⴰⵙⴳⵣⴰⵡⴰⵍ ⵏ ⴰⵙⵉⵏⴰⴳ ⴰⴳⵍⴷⴰⵏ ⵏ ⵜⵓⵙⵙⵏⴰ ⵜⴰⵎⴰⵣⵉⵖⵜ(ⵙ.ⴳ.ⵙ.ⵎ) : ⵎⵙⵎⵓⵏ ⴰⵡⴰⵍ ⴰⵎⴰⵜⴰⵢ ⴰⵙⵏⵎⴰⵍⴰⵢ ⵏ ⵜⵎⴰⵣⵉⵖⵜ (ⵎ.ⵎ.ⵙ.ⵎ)
ⴰⵙⴳⵣⴰⵡⴰⵍ ⵏ ⴰⵙⵉⵏⴰⴳ ⴰⴳⵍⴷⴰⵏ ⵏ ⵜⵓⵙⵙⵏⴰ ⵜⴰⵎⴰⵣⵉⵖⵜ(ⵙ.ⴳ.ⵙ.ⵎ) : ⵎⵙⵎⵓⵏ ⴰⵡⴰⵍ ⴰⵎⴰⵜⴰⵢ ⴰⵙⵏⵎⴰⵍⴰⵢ ⵏ ⵜⵎⴰⵣⵉⵖⵜ (ⵎ.ⵎ.ⵙ.ⵎ)